**GENERALFORSAMLINGSPROTOKOLLAT**

EKSTRAORDINÆR GENERALFORSAMLING

6. JANUAR 2025

A/S FEMERN LANDANLÆG

(CVR-NR.: 32567967)

Den 6. januar 2025, kl. 9.00, afholdtes ekstraordinær generalforsamling i A/S Femern Landanlæg (CVR nr.: 32567967) i selskabets lokaler i Vester Søgade 10, 5. sal, 1601 København V.

Dagsordenen var følgende:

1. Valg af dirigent
2. Forslag om valg af nyt bestyrelsesmedlem, herunder næstformand

**Ad 1. Valg af dirigent**

Til dirigent valgtes Group General Counsel, advokat Charlotte Linde, der konstaterede, at hele aktiekapitalen var repræsenteret, at generalforsamlingen var lovligt varslet, samt at generalforsamlingen dermed var beslutningsdygtig.

**Ad 2. Forslag om valg af nyt bestyrelsesmedlem, herunder næstformand**

Det blev oplyst, at Natascha Krogager Carlsson fratræder bestyrelsen den 6. januar 2025, herunder som næstformand.

Generalforsamlingen indstillede Janne Dyrlev som nyt bestyrelsesmedlem.

Generalforsamlingen indstillede desuden, at nuværende bestyrelsesmedlem Louise Friis indtræder som ny næstformand i bestyrelsen.

CV med baggrundsoplysninger har været vedlagt indkaldelsen som bilag 1.

Forslaget blev vedtaget.

Bestyrelsen består herefter af:

Mikkel Hemmingsen (formand)

Louise Friis (næstformand)

Janne Dyrlev

-o-

Vedtaget på den ekstraordinære generalforsamling den 6. januar 1925

Som dirigent:

Charlotte Linde